mbl.is | 04.12.2003 | 14:13Flugslys í Bodö í NoregiFlugvél kom harkalega niður í lendingu á flugvellinum í Bodö í Noregi með þeim afleiðingum að fjórir sem voru um borð voru fluttir á sjúkrahús og eru tveir þeirra alvarlega slasaðir. Talið er líklegt að flugvélin hafi orðið fyrir eldingu áður en hún reyndi lendingu á flugbrautinni. Flugvélin er af gerðinni Dornier 228 og tekur 19 farþega.Flugslysið varð um klukkan níu í morgun. Um bor í vélinni voru tveir flugmenn og tveir farþegar. Flugmaðurinn sendi út neyðarkall þegar vélin var skammt frá Fauske og sagði að eldingu hafði slegið niður í vélina og að hann ætti í erfiðleikum með að stjórna henni. Allar fyrirbyggjandi ráðstafanir voru gerðar á flugvellinum í Bodö, björgungarsveitir og slökkvilið köllu út. Flugvélin lenti á flugbrautinni í Bodö, en lendingin var það harkaleg að annar vængur hennar fór niður í brautina og snérist vélin við það og rann út af flugbrautinni og skemmdist mikið.
Slæmt veður var í Bodö í morgun og hvassviðri þegar slysið varð. Flugvélin er frá flugfélaginu Kato Airline og var að koma frá Röst á leið til Bodö þegar óhappið varð.Til baka - Prenta frétt - Senda frétt - Senda á Facebook - bb.is | 21.10.16 | 16:50